Joriy yil 11-15 mart kunlari kutilayotgan yog‘ingarchilik hamda havo harorati sezilarli o‘zgarishlari sababli respublika tog‘li hududlarida dengiz sathidan 2000 metr balandlikda qor ko‘chish xavfi e’lon qilindi. Foto: FVV matbuot xizmati Gidrometeorologiya xizmati agentligi tomonidan berilgan ma’lumotga ko‘ra, quyidagicha hududlarda qor ko‘chish xavfi e’lon qilinadi: Qashqadaryo viloyati: Kitob, Shahrisabz tumanlarida;   Surxondaryo viloyati: Sariosiyo, Boysun tumanlarida;   Jizzax viloyati: Zomin, Baxmal tumanlarida;   Toshkent viloyati: Parkent, Ohangaron, Bo‘stonliq tumanlarida va Chotqol tizmasining Chimyon tog‘larida;   Namangan viloyati: Pop tumanida.